### 16.    Gensidig orientering

**Åbent**

Sagsnr.: 326-2017-42440       J.nr.: 00.01.10           Dokumentnr.:
326-2019-289487

**Istandsættelse af den private fællesvej Fyrrehegnet**

Kalundborg Kommune har på baggrund af en række henvendelser
fra grundejere i området truffet afgørelse om, at den private fællesvej
Fyrrehegnet skal istandsættes. Kalundborg Kommune har herudover på grundlag af
Lov om private fællesveje truffet afgørelse om fordelingen af udgifterne til
vejens istandsættelse. [adresse] er selv grundejer på vejen, og i
henhold til afgørelsen vil kommunen som grundejer skulle afholde 32% af
udgifterne til vejens istandsættelse.

Kommunens afgørelse har været prøvet i Vejdirektoratet, som
har afgjort, at kommunen har truffet en korrekt afgørelse. Grundejerne har
efterfølgende stævnet kommunen blandt andet med påstand om, at vejen burde være
en offentlig vej. Kalundborg Kommune blev frifundet ved byretten i Holbæk den
20. december 2019. Ankefristen udløber den 17. januar 2020.